Gruppos de Resistentia Antifascista Prime de Octobre

Le Gruppos de Resistentia Antifascista Prime de Octobre (GRAPO) es un organisation armate espaniol clandestin antifascista e revolutionari, fundate in 1975 a partir del Congresso Reconstitutive del Partito Communista de Espania (reconstituite) (PCE-r), con le scopo de disthronar le regime franquista e expulsar de Espania le armea american a fin de instaurar un governamento socialista. Ben que ideologicamente illo se defini como marxista-leninista, in su rangos ha militate communistas, independentistas, anarchistas e antifascistas. 

Desde 1975, le GRAPO ha realisate plus de 1 000 actiones armate, in le quales ha morite 84 personas: 57 officieros de policia, 20 civiles e 7 militares. Le anno le plus active esseva 1979, in le qual moriva 21 personas. 21 militantes del organisation ha morite assassinate per le policia, cadite in combatto, per torturas o per inattention in le prisiones.Balance represivo (in espaniol). Indymedia, 2011.

Benque le Fortias de Securetate espaniol ha proclamate su disarticulation plure vices, le organisation continua con le lucta armate usque nostre dies, benque con un intensitate minime.

 Historia 
GRAPO se fundava a partir del Congresso Reconstitutive del Partito Communista de Espania (reconstituite) (PCE-r), in junio 1975, con le scopo de disthronar le regime franquista e expulsar le armea american de Espania a fin de establir un governo socialista. Su prime comunicato official se publicava le 18 de julio 1976 in Gaceta Roja, organo del PCE(r). On estimava que le organisation disponeva de circa 50 militantes.

Le prime action armate reivindicate per GRAPO se executava le 2 de augusto 1975, in le canodromo de Madrid, quando le militantes Enrique Cerdán Calixto, Abelardo Collazo Araújo e José Luis González Zazo attacava duo officieros del Guarda Civil, matante un e lassante le altere gravemente vulnerate. Le 29 de septembre illos realisa altere action, iste vice in Barcelona, in le qual illes mata un officiero del Policia Armate espaniol. 

Le 1 de octobre del mesme anno, GRAPO mata quatro officieros del Policia Armate in Madrid, in represalia pro le fusilada de tres membros del Fronte Revolutionari Antifascista e Patriota (FRAP) e duo militantes de Euskadi Ta Askatasuna (ETA), le 27 de septembre 1975. Iste action darea su nomine al organisation. Plus tarde eveniva, in diverse citates de Espania, un serie de explosiones simultanee in numerose edificios public, monumentos e altere objectivos. Le governo espaniol non tarda in monstrar signos de debilitate. Le 26 de novembre 1975, depost le morte del dictator Francisco Franco, le stato se trova fortiate a promulgar un gratia limitate. Sorti ex le prision 235 prisioneros politic, que representa minus de 10% del antifascistas incarcerate. 

Durante que le governo preparava su campania de referendum pro inaugurar le Reforma politic del regime, GRAPO executara un de su operationes le plus ambitiose: le sequestro del presidente del Consilio de Stato Antonio María de Oriol (sequestrate in 1976) e del locotenente general Emilio Villaescusa, presidente del Consilio Supreme de Justitia Militar (sequestrate in 1977), appellate in codice "Operation Cromo", que facera balanciar se le processo de reforma. Illo era le prime sequestro multiple e concatenate contra duo del personalitates le plus remarcabile del regime franquista. In cambio de su liberation, GRAPO exige le amnistia de 15 prisioneros politic de differente organisationes antifascista, alcunos del quales habeva essite condemnate a morte per le regime. Le scopo del action era expressar lor voluntate unitari in le lucta pro le amnistia contra le enemico commun, accumular fortias e rumper le sectarismo prevalente inter le diverse fortias antifascista. Solmente un del prisioneros cuje libertate illos exigeva era membro del organisation. Le sequestro de Oriol e Villaescusa, que finalisara le 11 de februario 1977, postquam le policia libertava le ostages, e le morte de tres policias de parte de GRAPO quatro dies postea,Novales, Félix. El tazón de hierro (in espaniol). Barcelona: Crítica, 1989, p. 38. in responsa al assassinato de cinque advocatos laboralista per un gruppo fascista, representa un salto qualitative del organisation verso un strategia de lucta de character provocative.

Le 8 de januario 1979, GRAPO mata le presidente del Sala VI del Tribunal Supreme de Espania, Miguel Cruz Cuenca. Le 26 de maio del mesme anno, le Guarda Civil termina con le vita, in un confrontation in un controlo de strata in Terol, del militantes de GRAPO Raúl Calero e María del Carmen López Sánchez. Pauc postea, le dies 28 e 29 de junio, son assassinate in un suburbio de Paris le militantes Francisco Martín Izaguirre e Aurello Fernández Cario. De altere parte, postquam le Ministerio pro Interior espaniol offereva recompensas a qui facilitarea le captura de 11 guerrilleros de GRAPO, considerate le plus importante, un de illes, Pedro Tabanera López, es morite le 15 de augusto 1979 in un confrontation con le policia in le station madrilen de ferrovia de El Escorial.

 Referentias 

 Ligamines externe 
  Interview con GRAPO (parte 1 ex 2), YouTube.
  Els GRAPO, 32 anys d'història. El Punt-Avui, 24-3-2009.

Categoria:Communismo
Categoria:Politica
Categoria:Organisationes armate